Amcu-staking: Drie mynwerkers wreed vermoor | Maroela Media
Die staking by die platinumgordel in Rustenburg in Noordwes duur nou al vierde maande lank.
Livhuwani Mammburu, 'n woordvoerder van die National Union of Mineworkers (NUM), het gesê hul lede is by hul huise of op pad werk toe vermoor.
Na wat verneem word, word al die aanvalle aan spanning tussen die vakbonde verbind, maar die polisie kon dit nie bevestig nie.
Werkers wat nie staak nie, waaronder lede van NUM, het voorvalle van intimidasie en geweld van die meerderheid stakende mynwerkers aangemeld.
"Ons weet dat die stakende werkers vir die aanvalle verantwoordelik is," het Franc Baleni, NUM se uitvoerende hoof, aan AFP gesê. "Ons lede bevind hulself op 'n baie moeilike plek."
Die aanvalle kom te midde van pogings om 'n einde aan die staking te bring. Lonmin het gesê hy verwag dat 'n groot aantal werkers weer vandeesweek vir werk sal opdaag nadat die myngroep Amcu-leiers vermy en direk met die vuisvooswerkers onderhandel het om weer te begin werk.